b'\n_START_ARTICLE_\nBonnkonvensjonen\n_START_PARAGRAPH_\nBonnkonvensjonen eller Konvensjonen om vern av trekkende arter av ville dyr (CMS) er en internasjonal traktat som fastsl\xc3\xa5r bestemmelser og samarbeid for \xc3\xa5 beskytte biologiske arter som trekker eller p\xc3\xa5 annen m\xc3\xa5te beveger seg p\xc3\xa5 tvers av landegrenser. Sekretariatet for overenskomsten har sete i Bonn og er en del av FNs milj\xc3\xb8program, som i Norge er representert ved UNEP/GRID-Arendal.\n_START_SECTION_\nIkrafttredelse\n_START_PARAGRAPH_\nAvtalen ble signert 23. juni 1979 i Bonn (derav navnet) og tr\xc3\xa5dte i kraft i 1. november 1983. Siden avtalen har tr\xc3\xa5dt i kraft, har flere og flere parter ratifisert den. Norge ratifiserte avtalen 30. mai 1985, og den tr\xc3\xa5dte i kraft fra og med 1. august samme \xc3\xa5r. Per desember 2015 hadde 122 land sluttet seg til konvensjonen.\n_START_SECTION_\nOffisielt referanseverk\n_START_PARAGRAPH_\nHBW and BirdLife International Illustrated Checklist of the Birds of the World, Volum 1 (Non-passerines, juli 2014) og Volum 2 (Passerines, desember 2016), ble av CMS i henholdsvis 2014 og 2017 valgt som offisielt referanseverk for taksonomi og nomenklatur for trekkende fugler.'